Prokureur dagvaar polisie | Maroela Media
Hood, die regsverteenwoordiger van die SA Gun Owners' Association, is Vrydag by die Fairlands-polisiestasie in hegtenis geneem tydens 'n vergadering met 'n ondersoekbeampte.
Hy het 'n kliënt verteenwoordig wat aangemeld het dat hy sy vuurwapen tydens 'n aanval verloor het. Hood sê hy is in hegtenis geneem omdat sy kliënt nie saam met hom by die stasie was nie.
Die kliënt het Hood se hulp ingeroep om 'n verklaring op te stel nadat die kliënt gehoor het die polisie neem 'n persoon outomaties in hegtenis vir nalatige verlies van 'n vuurwapen, ten spyte van die omstandighede. Hood is na die stasie nadat die polisie na bewering sy kliënt twee keer voorheen "geboelie" het.
"Polisie-intimidasie gebeur met te veel mense op te veel geleenthede. Die minster van die polisie moet sy werknemers se gedrag kom verdedig," het Hood gesê.
'n Woordvoerder van die Gauteng-polisie het gesê hulle sal later vandag oor die voorval kommentaar lewer.
Nou toe nou Dis nou nice! n MAN wat the untouchables aanvat! Hoogtyd dat iemand hul tot verantwoordelikheid roep! Die mees onbeholpe klomp wat ek in my lewe gesien het maar soos foxterries as jy net iets se!
En hier is nog 'n rede waarom die voorgestelde Dangerous Weapons Bill my bitter bekommerd maak. As die polisie meer mag kry, dan is daar ongelukkig altyd iemand wat dit misbruik. http://www.ipetitions.com/petition/stop-the-dangerous-weapons-bill-in-south-africa/